stanford-oval/wikipedia huggingface dataset:
TLC: שולחנות, סולמות וכיסאות (2018)
אירוע > הקרב המרכזי

בקרב המרכזי, בקי לינץ' הגנה על אליפות הנשים של סמאקדאון נגד אסקה ושארלוט פלייר בקרב TLC: שולחנות, סולמות וכיסאות משולש, שהיה קרב ה-TLC הראשון של הנשים. בנוסף לכך, זאת הייתה הפעם הראשונה שתואר אליפות הנשים של סמאקדאון שימש כקרב מרכזי של אירוע שלם וצפה. במהלך הקרב, אסקה ביצעה על פלייר את מהלך הפאוורבומב על שולחן שהונח בצד הזירה. מחוץ לזירה, לינץ' הניחה את פלייר ואסקה על שולחן השדרנים, טיפסה על סולם וביצעה את מהלך הלג דרופ. אסקה הצליחה להתחמק, ומשום כך פלייר חטפה את מלוא עוצמת המהלך. לאחר מכן, פלייר ביצעה על אסקה את מהלך הספיר על מעקה הביטחון, המפריד בין מתחם הזירה לבין אזור צוות השידור. אז, פלייר הניחה את לינץ' על שולחן וביצעה סלטה מהחבל העליון אל השולחן. בחזרה בזירה, פלייר טיפסה במעלה הסולם כדי להסיר מוו התלייה את האליפות, אך אסקה הייתה זו שהפריעה לה והשתיים החלו להחליף מהלומות במעלה הסולם. לינץ' פתחה סולם לצד הסולם שנמצאו עליו פלייר ואסקה. פלייר הפילה את אסקה מהסולם ולאחר מכן פלייר עברה לסולם של לינץ' והשתיים הרביצו אחת לשנייה. לפתע, רונדה ראוזי הגיעה והפילה את הסולם שעליו היו נמצאות לינץ' ופלייר, כשהאחרונות נפלו על החבל העליון, מה שגרם לשתיהן לצאת מהזירה. אסקה ניצלה את הרגע, טיפסה על הסולם והשיגה את תואר האליפות. כתוצאה מכך, אסקה ניצחה בקרב וזכתה בפעם הראשונה בקריירה שלה באליפות הנשים של סמאקדאון.
תוצאות

| מס' | תוצאות | התניות | זמן |
| --- | --- | --- | --- |
| P1 | באדי מרפי (א) ניצח את סדריק אלכסנדר | קרב יחידים על אליפות ה-WWE במשקל קל | 10:35 |
| P2 | אליאס ניצח את בובי לאשלי (עם ליאו ראש) | קרב סולם גיטרה תהיה תלויה מעל הזירה והראשון שיצליח להשיג אותה, ינצח בקרב. | 06:20 |
| 3 | Fabulous Truth‏ (R-Truth וכרמלה) ניצחו את Mahalicia (ג'ינדר מהאל ואלישיה פוקס) (עם האחים סינג) בהכנעה | קרב גמר טורניר ה-Mixed Match Challenge הזוג המנצח יזכה כל אחד בזכות להיכנס לקרב הרויאל ראמבל (גברים ונשים) כמספר 30. | 05:50 |
| 4 | הבר (סזארו ושיימוס) (א) ניצחו את הניו דיי (קופי קינגסטון ואקסבייר וודס) (עם ביג אי) והאוסוס (ג'יי אוסו וג'ימי אוסו) | קרב זוגות משולש על אליפות הזוגות של סמאקדאון | 12:15 |
| 5 | ברון סטרומן ניצח את ברון קורבין | קרב TLC: שולחנות, סולמות וכיסאות אם סטרומן היה מנצח, הוא היה מקבל קרב על האליפות האוניברסלית באירוע הרויאל ראמבל וקורבין היה מאבד את הסמכות הניהולית שלו. אם קורבין היה מנצח, הוא היה הופך לג'נרל מנג'ר באופן קבוע של Raw. | 16:00 |
| 6 | נטליה ניצחה את רובי ריוט (עם ליב מורגן ושרה לוגאן) | קרב שולחנות | 12:40 |
| 7 | פין באלור ניצח את דרו מקינטייר | קרב יחידים | 12:20 |
| 8 | ריי מיסטריו ניצח את רנדי אורטון | קרב כיסאות | 11:30 |
| 9 | רונדה ראוזי (א) ניצחה את ניה ג'קס (עם טמינה) בהכנעה | קרב יחידים על אליפות הנשים של Raw | 10:50 |
| 10 | דניאל בריאן (א) ניצח את AJ סטיילס | קרב יחידים על אליפות ה-WWE | 23:55 |
| 11 | דין אמברוז ניצח את סת' רולינס (א) | קרב יחידים על האליפות הבין יבשתית | 23:00 |
| 12 | אסקה ניצחה את בקי לינץ' (א) ושארלוט פלייר | קרב TLC: שולחנות, סולמות וכיסאות משולש על אליפות הנשים של סמאקדאון | 21:45 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
הערות שוליים

↑  העונה השנייה של Mixed Match Challenge חוזרת
↑  הפרס לזוג המנצח של העונה השנייה: יתרון בקרב הרויאל ראמבל
↑  טרות' וכרמלה נגד ג'ינדר מהאל ואלישיה פוקס (גמר העונה השנייה של אתגר ה-Mixed Match Challenge)
↑  רולינס יגן על האליפות הבין יבשתית נגד אמברוז
↑  סטרומן נגד קורבין (קרב TLC)
↑  ברון סטרומן ספג פציעה במרפק
↑  פציעתו של סטרומן במרפק מתבררת כאמיתית
↑  ראוזי תגן על אליפות הנשים של Raw נגד ג'קס
↑  בריאן יגן על אליפות ה-WWE נגד AJ סטיילס
↑  לינץ' תגן על תוארה בקרב TLC משולש נגד פלייר ואסקה (קרב TLC משולש)
↑  פין באלור נגד דרו מקינטייר
↑  אליאס נגד בובי לאשלי (קרב סולם)
↑  הבר יגנו על חגורות אליפות הזוגות של סמאקדאון בקרב זוגות משולש נגד הניו דיי והאוסוס
↑  נטליה נגד רובי ריוט (קרב שולחנות)
↑  מרפי יגן על אליפות ה-WWE במשקל קל נגד אלכסנדר
↑  ריי מיסטריו נגד רנדי אורטון (קרב כיסאות)
↑  מרפי ניצח את אלכסנדר ושמר על אליפות ה-WWE במשקל קל (קרב במופע המקדים)
↑  אליאס ניצח את לאשלי בקרב סולם (קרב במופע המקדים)
↑  טרות' וכרמלה ניצחו את ג'ינדר מהאל ואלישיה פוקס וזכו בעונה השנייה של אתגר ה-Mixed Match Challenge
↑  הבר ניצחו את הניו דיי והאוסוס בקרב זוגות משולש ושמרו על חגורות האליפות
↑  הגיע להתמודדות כשידו הימנית פצועה
↑  סטרומן ניצח את קורבין בקרב TLC; יקבל הזדמנות להתחרות על האליפות האוניברסלית ברויאל ראמבל
↑  נטליה ניצחה את ריוט (קרב שולחנות)
↑  באלור ניצח את מקינטייר
↑  מיסטריו ניצח את אורטון
↑  ראוזי ניצחה את ג'קס ושמרה על תואר אליפות הנשים של Raw
↑  בריאן ניצח את סטיילס ושמר על התואר
↑  אמברוז ניצח את רולינס והפך לאלוף הבין יבשתי החדש
↑  אסקה ניצחה את לינץ' ופלייר והפכה לאלופת הנשים החדשה של סמאקדאון (קרב TLC משולש)
לוקאש זוולינסקי

לוקאש זוולינסקי (בפולנית: Łukasz Zwoliński; נולד ב-24 בפברואר 1993 בשצ'צ'ין שבפולין) הוא כדורגלן פולני המשחק בעמדת החלוץ בקבוצת ויסלה קרקוב מליגת העל הפולנית.
קריירת מועדונים

זוולינסקי שיחק במספר מועדונים בפולין ובקרואטיה.
בחודש פברואר 2020 חתם זוולינסקי על חוזה לשלוש עונות וחצי בלכיה גדנסק מליגת העל הפולנית.
במאי 2023 חתם בראקוב צ'נסטוחובה.
ביולי 2024 חתם בויסלה קרקוב לשנתיים.
איילת רון

| --- | --- |

 מדינה:  ישראל 
 
איילת רון היא במאית ויוצרת תיאטרון, מחזאית, ויזמת תרבות ישראלית, המתמחה ביצירה בימתית עצמאית פרינג'.
ביוגרפיה

רון נולדה בבאר שבע, גדלה בבת ים ולמדה בתיכון חשמונאים בעיר, בצבא שירתה כמש"קית ת"ש בחיל האוויר ולאחר השירות הצבאי למדה בימוי ויצירה בבית הספר לתיאטרון חזותי בירושלים.
את דרכה המקצועית החלה איילת כבמאית ויוצרת ההצגה היידי בת זונה שעלתה לראשונה בפסטיבל עכו. ההצגה הייתה להיט פרינג' ורצה במשך שנתיים בבית ציוני אמריקה.
רון עברה לניו יורק לאחר שהוזמנה ללמד משחק באוניברסיטת ניו יורק והקימה שם ארגון בינלאומי לנשים יוצרות בשם "I Yell At" (משחק מילים על שמה), בו שימשה כמנהלת אמנותית.
רון יצרה והופיעה בפסטיבל תיאטרון הפרינג' הבינלאומי (אנ') ובאוף ברודוויי עם ההצגות "מופע הג'ט לג", "הוואלס האחרון בפריז" ו"זרות".
בנוסף, ניהלה אמנותית את פרויקט "A woman being", שבמסגרתו יוצרות מיפן, פולין, ספרד, צרפת, ישראל, מצרים ותרבויות אחרות יצרו ערב תיאטרלי חודשי ששילב תחומי יצירה שונים כגון סטנד אפ, מחול, אופרה ועוד, מנקודת מבט נשית.
באוניברסיטת ניו יורק לימדה קורס בבניית דמות, באמצעות טכניקה שפיתחה במהלך עבודתה בישראל, והעבירה סדנאות נוספות לשחקנים.
לאחר ששבה לישראל המשיכה ללמד את טכניקת בניית הדמות שיצרה בבית הספר לתיאטרון חזותי ברושלים, בחוג לתיאטרון באוניברסיטת תל אביב, בתיאטרון חולון, בבית הספר מנשר לאומנות, בבית הספר לתיאטרון עכשווי "מנוע חיפוש", בית הספר למשחק "אספקלריא", בית ספר למשחק ענת ברזילי ובאקדמיה לאומנויות המופע.
ב-2007 יצרה את הפרויקט "טראנס תיאטרוני במדבר" – מעבדה משחקית בשיתוף מינהל תרבות ועיריית ערד, שמפגיש יוצרים מהמרכז עם האוכלוסייה בדרום. לאחר שנתיים שבהן השתתפו בפרויקט בעיקר שחקנים וסטודנטים למשחק, התרחבה הפעילות גם לסדנאות המותאמות לקהל הרחב ומיועדות גם למי שאין להם רקע תיאטרוני.
שימשה כמנהלת אומנותית לאירועים מיוחדים בפסטיבל אישה חולון בתחילת דרכו ושופטת בפסטיבל עכו,
כתבה מאמרים על תרבות ויצירה בימתית בכתב העת "תיאטרון: רבעון לתיאטרון עכשווי" בעריכת פרופ' גד קינר ודר' חיים נגיד                                                  וטור אישי ב"מעריב" – "להעיר את החיים".
בשנת 2018 הקימה את מגנטה – גוף יצירה נשי בניהולה האמנותי ופלטפורמה לנשים יוצרות שעוסקת בהרחבת הקול והמבט הנשי.
קריירה מקצועית

היידי בת זונה - מחזה ויזואלי שמתאר את הפער בין האגדה למציאות, בין החלומות להחמצה., להיט פרינג', הוצגה בפסטיבל עכו ובמרכז הפרינג' בבית ציוני אמריקה.
מופע הג'ט לג - בפסטיבל הבינלאומי לתיאטרון פרינג' בניו יורק עם האנסמבל הבינלאומי שהקימה.
זרות - מופע רב תחומי באוף ברוודווי ניו יורק עם האנסמבל הבינלאומי שהקימה.
הוולס האחרון בפריז - מופע רב תחומי באוף ברוודווי ניו יורק עם האנסמבל הבינלאומי שהקימה.
גוויותי ורבותי (2004) - כתיבה, בימוי ומשחק. ההצגה הייתה מועמדת לפרס התיאטרון הישראלי בקטגוריית הפרינג' ופתחה את מיזם תיאטרון המעבדה בירושלים של אראל מרגלית בניהולו האומנותי של עודד קוטלר.
מופשטת (2008) - מחזה מקורי פרי עטה אשר ביימה והעלתה לבמה בשיתוף בוגרי בית הספר 'מנוע חיפוש' בניהולו של איציק ג'ולי ויסמין גודר.
מקימי (2013) - עיבוד לבמה של ספרה של נועה ירון-דיין באספקלריא.
אישה רב תכליתית - במסגרת אירוע 'היא' בתיאטרון קרוב בשבוע הפרינג'. פסטיבל אישה חולון.
רקדנית גב - כתיבה ומשחק במסגרת "אל תקרא לי מותק" - אירוע בצוותא ביום המאבק הבינלאומי באלימות נגד נשים.
עייפה בובה - כתיבה ומשחק במסגרת אירועי "אוהבים אומנות" בגלריית עינגע ערב "שירה לראווה".
מסע בין כוכבות - כתיבה, משחק ובימוי של מופע אישי המבוסס על דמויות מתוך ההצגות שיצרה ועוסק בדמויות נשיות בעידן העכשווי.
השמלה (2015) - מיצג תיאטרלי, תיאטרון האקדמיה לאמנויות המופע, הקאמרי.
חתיכות (2018) - מיצג וידאו במסגרת מגנטה - גוף יצירה נשי
חתיכות חתיכות (2019) - על היחסים של האישה עם הגוף שלה כתיבה בימוי וניהול אמנותי של סדרת אירועים אמנותיים בהשתתפות פאנל אורחים מובילים בתחומם עם שחקניות מגנטה - גוף יצירה נשי
רֶחֶם עלינו (2020) - כתיבה ובימוי, של יצירה בימתית סוריאליסטית-רב תחומית במסגרת מגנטה- גוף יצירה נשי, עלה לראשונה בתיאטרון הקאמרי -יצירה עצמאית
תֶדֶר משלך (2023) - מרחב כתיבה לנשים יוצרת הקמה וניהול אמנותי במסגרת מגנטה- גוף יצירה נשי
בין מלחמה להחלמה (2024) - בימוי עריכה וניהול אמנותי אירוע אמנותי בצוותא, שנה למלחמה מלחמת חרבות ברזל מהפן הנשי שלה.
יומן החלמה (2024) - עורכת ואוצרת הספר - (הוצאת יצירה עברית) נשים יוצרות מילים מלב המלחמה.
הערות שוליים

↑  היידי בת זונה – Israeli Dramatists Website, באתר dramaisrael.org
↑   היידי בת-זונה - עמוד 6 בתכנית הפסטיבל לתיאטרון ישראלי אחר (20–23 בספטמבר 1994)
↑  מופע הג’ט לג – Israeli Dramatists Website, באתר dramaisrael.org
↑  הוולס האחרון בפריז – Israeli Dramatists Website, באתר dramaisrael.org
↑  Gad     גד, באתר Dictionary of Deities and Demons in the Bible Online
↑  מגנטה magneta - גוף יצירה נשי. ניהול אמנותי איילת רון, באתר www.facebook.com
↑  היידי בת זונה-מחזה ויזואלי, באתר מחזאי ישראל
↑  גוויותי ורבותי – Israeli Dramatists Website, באתר dramaisrael.org
↑  מופשטת – Israeli Dramatists Website, באתר dramaisrael.org
↑  מקימי – Israeli Dramatists Website, באתר dramaisrael.org
↑  ענת לב - אדלר, המרדף אל השיפוץ העצמי, באתר סלונה, ‏2018-10-24
↑  חתיכות חתיכות – Israeli Dramatists Website, באתר dramaisrael.org
↑  תיאטרון - רחם עלינו - תיאטרון נוצר, באתר www.habama.co.il
↑  יתקיים בצוותא ערב תחת הכותרת "בין מלחמה להחלמה"., באתר 103 fm., ‏27/10/2024
↑  גם כן תרבות-גואל פינטו, החיים התפרקו, אנחנו מנסות להחזיר שליטה, באתר כאן
↑  יואב גינאי, מה קורה, באתר glz.co.il
ענת סטלינסקי

| --- | --- |
אין תמונה חופשית
 לידה:  11 בינואר 1983 (בת 41) חרקוב, אוקראינה
 מדינה:  ישראל
 תקופת הפעילות:  מ-2003
 עיסוק:  במאית, יוצרת ועורכת טלוויזיה
 מקום לימודים:  הפקולטה לאמנויות, אוניברסיטת תל אביב
 פרופיל ב-IMDb
 
ענת סטלינסקי (נולדה ב-11 בינואר 1983) היא במאית, יוצרת, עורכת ומפתחת תוכן בטלוויזיה ישראלית.
ביוגרפיה

סטלינסקי נולדה ב-1983 בחרקוב, אוקראינה. ב–1991 בגיל שמונה וחצי עלתה מאוקראינה עם אמה וסבתה. אמה ילנה הייתה מורה לפסנתר. בישראל התגוררו ברעננה. בגיל 13 עברה המשפחה להתגורר בהוד השרון. בצבא שרתה ביחידה 8200.
סטלינסקי היא בוגרת הפקולטה לאמנויות ע"ש יולנדה ודוד כץ באוניברסיטת תל אביב.
קריירה

ב-2003 הצטרפה לערוץ 9 שרק הוקם, והחלה את הקריירה ככתבת בערוץ.
ב-2011 הייתה עורכת תוכן בכירה בערוץ הילדים.
ב-2014 יצרה וערכה את התוכנית "עניין אישי". בהמשך השנה ערכה את התוכניות "סדר יום חדש" ו"שיהיה במזל". ב-2015 ערכה את התוכנית "חשבון משותף".
ב-2017 ביימה וערכה את התוכנית "המתמחים". ב-2018 ערכה את התוכנית "הקופסה".
ב-2019 ביימה את הסרט "אהוד אולמרט ראיון ראשון" ששודר בקשת.
ב-2019 ביימה את הסרט "השוטרים הנוקמים" המבוסס על פרשת השוטרים הנוקמים שהתרחשה ב-2006. הסרט היווה את הבסיס לסדרה "השוטרים".
ב-2021 הייתה הבמאית והעורכת הראשית של העונה השלישית של "חתונה ממבט ראשון". העונה בבימויה זכתה בפרס האקדמיה הישראלית לטלוויזיה בקטגוריית תוכנית דוקו-ריאליטי לשנת 2021. ב-2022 ביימה וערכה גם את העונה הרביעית של הסדרה שזכתה אף היא בפרס האקדמיה, ואת סרט הטלוויזיה "לשדך את אמא".
ב-2023 ביימה את הסדרה הקומית "סובייצקה" שיצרה דנה אברמוביץ' ושודרה בכאן 11. הסדרה זכתה לשבחי הביקורת על הכתיבה והבימוי.
ב-2024 יצאה סרט הדוקו בבימויה של סטלינסקי "זעקות ואז שתיקה". הסרט שהובילה שריל סנדברג עוסק בעדויות על אונס ופגיעות מיניות במהלך טבח שבעה באוקטובר. הסרט נצפה על ידי מיליוני איש ברחבי העולם, והוקרן בהקרנה מיוחדת בבית הלבן, במעמד קמלה האריס.
הערות שוליים

1 2 3   גילי איזיקוביץ, ענת סטלינסקי, במאית "סובייצקה", מספרת איך הרוסיוּת שלה הרימה ראש אחרי שנים, באתר הארץ, 10 באוגוסט 2023
↑  סובייצקה WHO?, באתר www.tau.ac.il
↑  דוד אברהם‏, חדש בקיוב: מי זז השבוע?, באתר וואלה, 6 בפברואר 2014
↑  ענת סטלינסקי, באתר www.ishim.co.il
1 2  ורד פוליאק, ‏"היה לנו נס, זו ההפקה הכי מאתגרת שאי פעם הייתה לי", באתר ‏מאקו‏, 15 ביולי 2021
↑  ניב שטנדל, ‏"אלדד חדד חי בתחושה שכל רגע עלולים לפגוע בו", באתר ‏מאקו‏, 9 במרץ 2021
↑  חתונה ממבט ראשון – Gil Productions, באתר gilp.co.il
↑  מילה סביטלמן, "סובייצקה" מציבה לראשונה בפריים טיים את המציאות של דור אחד וחצי לעלייה מבריה"מ, באתר חדשות 13, 14 באוגוסט 2023
↑  אילן קפרוב‏, "סובייצקה": הגאווה של הסדרה במורשת ובגיבוריה מכסה על הפגמים, באתר וואלה, 10 בספטמבר 2023
↑  תתכוננו כי לאנשי הדור השני לעלייה מברית המועצות יש הרבה מה לומר, באתר www.israelhayom.co.il, ‏30 ביולי 2023
↑  רועי אבן, ‏"סובייצקה" היא קול חשוב בטלוויזיה, ולא רק בגלל המוצא שלה, באתר ‏מאקו‏, 13 באוגוסט 2023
↑  "סובייצקה": הסדרה שמביאה את קולם של העולים מברית המועצות, באתר אייס, 30 ביולי 2023
↑  רועי אבן, ‏"זעקות ואז שתיקה" הופך את עמית סוסנה לגיבורת ישראל, באתר ‏מאקו‏, 26 באפריל 2024
↑  "זעקות ואז שתיקה": התיקון של שריל סנדברג והניצחון של עמית סוסנה | ישראל היום, באתר www.israelhayom.co.il, ‏2024-04-30
בריכה

בריכה טבעית בצרפת
בריכת נוי בברזיל
בריכת דגים, פולין
בריכה היא מאגר מים פתוח. לבריכות ישנם מספר שימושים:
מאגר טבעי רדוד בעומקו וקטן בשטחו ביחס לאגם. בבריכה לא מתרחש תהליך ריבוד המים. למשל, בריכת רם.
מאגר מלאכותי, מעשה ידי אדם, למטרות שונות:
בריכת נוי, כאלמנט של אדריכלות נוף, אשר בעבר שימשה גם לרחצה או שתייה
בריכת שחייה למטרת שחייה ספורטיבית או תרבות פנאי.
בריכה טיפולית למטרות מרפא ושיקום, בריכה הידרותרפית ו/או מינרלית.
בריכת דגים בה מגודלים דגים בעיקר לצורך מאכל.
אגירת מים כחלק מתהליך הובלתם, להשקיה ולשתייה.
בריכת נוי

בריכות מלאכותיות קיימות מזה אלפי שנים כשהעתיקות ביותר הוקמו בערים שונות במסופוטמיה העתיקה. הבריכות בעת העתיקה שימשו לרחצת הגוף והיו אלמנטים חשובים בגינות העתיקות. בריכות נוי רבות נבנו גם על ידי היוונים והרומאים העתיקים אולם רובן שימשו גם לרחצה או נבנו כחלק מבית מרחץ שלם. ההיסטוריה של אדריכלות הנוף כוללת שימושים רבים ומגוונים נוספים בבריכות לטובת נוי. הבריכות שימשו, בדומה לגן המסופוטמי, להענקת חיות ורעננות למקום ולעיתים גם להדגשת פנים מסוימים של האדריכלות עצמה בצורה של בריכת השתקפות.
בריכת שחייה

בריכת שחייה היא בריכה המשמשת לפעילות פנאי, נופש וספורט ומאפשרת למשתמשים בה לשחות במים, לקפוץ לתוכם, לצלול בהם או לשחק בהם.
בריכות שחייה נבנות מתחת לכיפת השמים או לחלופין מְקֹרוֹת, והן מלאות מים מתוקים או מי ים. לרוב מוכנסים למי הבריכה כימיקלים (כגון תרכובות כלור) המשמשים לטיהור המים ומניעת העברת מחלות בין השוחים.
בריכת דגים

בריכה לגידול דגים היא בריכה מלאכותית שנועדה לגידול דגי מאכל. מגדלי הדגים מקפידים על קיום תנאים מיטביים בבריכות כדי לקבל יבולים גבוהים.
גידול דגי מאכל בבריכות הוא ענף חקלאי שעסקו בו גם בעת העתיקה בארצות שונות. הבריכה היא בית גידול מלאכותי, שהאדם קובע בו את תנאי הסביבה. למעלה מ-70% מהמים המשמשים בבריכות הם מים מליחים שאינם מתאימים להשקיה חקלאית. יש בריכות שהמים מגיעים אליהן בזרימה חופשית ויש שהמים נשאבים במשאבה. דגים נפוצים בבריכות כוללים מיני קרפיון, אמנון, קיפון בורי, אמור לבן, טרוטה, סלמון ועוד.
ראו גם

בריכת שמש
מאגר מים
בריכת שחייה מקורה בסידני
בריכה קטנה בספרד
פטי לופון

| --- | --- |

פטי לופון בשנת 2010
 לידה:  21 באפריל 1949 (בת 75) נורת'פורט, ניו יורק, ארצות הברית
 שם במה:  פטי לופון
 שם לידה:  Patti Ann LuPone 
 סוגה מועדפת:  מחזמר
 מדינה:  ארצות הברית ארצות הברית
 תקופת הפעילות:  מ-1972
 עיסוק:  שחקנית תיאטרון, קולנוע, טלוויזיה זמרת
 מקום לימודים:  בית הספר ג'וליארד (1972)  תיכון נורת'פורט 
 פרסים והוקרה:  זוכת פרס אוליבייה  זוכת פרס גראמי זוכת פרס טוני
 PattiLuPone.net
 פרופיל ב-IMDb
 
פטי אן לופון (באנגלית: Patti Ann LuPone; נולדה ב-21 באפריל 1949) היא שחקנית וזמרת אמריקאית, ידועה בעיקר בזכות עבודתה במחזות זמר בתיאטרון. היא זוכת שני פרסי גראמי ושני פרסי טוני. בשנת 2006 היא הוכנסה אל היכל התהילה של התיאטרון האמריקאי.
לופון החלה את הקריירה המקצועית שלה עם The Acting Company בשנת 1972, וערכה את הופעת הבכורה שלה בברודוויי עם "שלוש אחיות" בשנת 1973. בשנת 1975 היא הייתה מועמדת לקבלת פרס טוני בפעם הראשונה בחייה מתוך שבע פעמים (נכון לשנת 2019), על תפקידה במחזמר "החתן השודד ("The Robber Bridegroom"). בשנת 1979 היא זכתה לראשונה בפרס טוני, עבור השחקנית הטובה ביותר במחזמר, על תפקידה כאווה פרון בהפקת ברודוויי המקורית של "אוויטה" בשנת 1979. היא שיחקה את דמותה של פנטין עם צוות השחקנים המקורי של "עלובי החיים" בלונדון, וכן את דמותה של מול ב-The Cradle Will Rock, עבודות עליהן זכתה בשנת 1985 בפרס אוליבייה לשחקנית הטובה ביותר במחזמר.
הופעות בולטות נוספות שלה במחזות זמר כוללות את: גילום דמותה של רינו סוויני, בהעלאה המחודשת משנת 1987 של "הכל הולך" ("Anything Goes") בניו יורק (תפקיד עליו הייתה מועמדת לפרס טוני); גילום דמותה של נורמה דזמונד בהפקה המקורית משנת 1993 של "שדרות סאנסט" בלונדון (תפקיד עליו הייתה מועמדת לפרס אוליבייה); גילום דמותה של גב' לאביט, בהעלאה המחודשת משנת 2005 של "סוויני טוד: הספר השטן מרחוב פליט" בניו יורק (תפקיד עליו הייתה מועמדת לפרס טוני); גילום דמותה של מאמא רוז, בהעלאה המחודשת משנת 2007 של "צועני" ("Gypsy") בניו יורק (תפקיד עליו זכתה בפרס טוני); וגילום דמותה של לוסיה, בהפקה המקורית משנת 2010 של "נשים על סף התמוטטות עצבים" בניו יורק (תפקיד עליו הייתה מועמדת לפרס טוני).
לופון כיכבה לצידה של אודרה מקדונלד בשנת 2007 בהפקת האופרה של לוס אנג'לס של "עלייתה ונפילתה של העיר מהגוני", וזכתה בשני פרסי גראמי על ביצועיה באלבום המופע, שהוקלט ב-2008.
בטלוויזיה, היא כיכבה בסדרה הדרמה "החיים ממשיכים" ("Life Goes On") בשנים 1989-1993; היא הייתה מועמדת לפרסי אמי עבור הופעתה בסרט הטלוויזיה "The Song Spinner" משנת 1995, וכן עבור הופעת אורח בסיטקום "פרייז'ר" משנת 1998. בשנים 2013–2014 היא הופיעה בעונה השלישית של הסדרה "אימה אמריקאית" של ערוץ FX. בין סרטי הקולנוע בהם השתתפה: "העד" (1985), "הנהג של מיס דייזי" (1989), "סטייט פינת מיין" (2000) ו"פארקר" (2013)."הוליווד" (2020).
שנותיה הראשונות

לופון נולדה בנורת'פורט (אנ'), לונג איילנד, בת לאנג'לה לואיז לבית פאטי, מנהלת ספרייה במכללה, ואורלנדו ג'וזף לופון, מנהל בית ספר. הדודה-רבה שלה היא אדלינה פאטי, מזמרות האופרה המפורסמות של המאה ה-19.‏ אחיה הגדול, רוברט לופון, הוא שחקן, רקדן ובמאי, הראשון שגילם את דמותו של הבמאי זאק במחזמר "שורת המקהלה".
לופון היא בוגרת המחזור הראשון של המחלקה לדרמה של בית הספר ג'וליארד (1968-1972: קבוצה 1),‏ יחד עם קווין קליין ודייוויד אוגדן סטיירס. לופון סיימה את לימודיה בשנת 1972, בוגרת תואר ראשון באמנות.
הופעות חיות וסיבובי הופעות

לופון מופיעה באופן קבוע בהופעות חיות; בין מופעי היחיד שלה: Matters of the Heart; Coulda, Woulda, Shoulda; וכן The Lady With the Torch‏ שנמכר לקרנגי הול. בספטמבר 2010 היא הופיעה עם מופע היחיד שלה, The Gypsy In My Soul, בפסטיבל בניו יורק.
כמו כן, לופון הופיעה יחד עם מנדי פטינקין באולמות ברחבי צפון אמריקה, כגון מרכז Mayo לאמנות הבמה שבמוריסטאון, ניו ג'רזי, בספטמבר 2010.‏
היא הופיעה במופע ההשקה של חלל קברט חדש בניו יורק, 54 Below, ביוני 2012. על פי מבקר הניו יורק טיימס פי סוקר הניו יורק טיימס, "כיום, הגב' לופון מייצרת התרגשות גולמית יותר מכל שחקן אחר על ציר ברודוויי-קברט, למעט אולי לייזה מינלי ... המופע המבריק שלה, אותה הגה וביים מי שמשתף איתה פעולה מזה זמן רב, סקוט ויטמן, ראוי לתקופת הרצה ארוכה יותר, אולי אפילו הצגה בברודוויי, במהדורה מורחבת. [המופע] מאשר את מקומה של גב' לופון בשושלת ארוכה של זמרות בינלאומיות כגון לוטה לניה, מרלן דיטריך ואדית פיאף, שכמו הגב' לופון, כבשו את עסקי השעשועים באישיותן הגדולה מהחיים, תוך כדי שמירת נאמנות לסגנונן המוזיקלי".
כמו כן היא הופיעה גם במופע ההשקה של מרכז התרבות על שם שרון ל. מורס בפלורידה, ב-30 באפריל 2015, בפני אולם מלא של קהל של בני 55 ומעלה, בעיקר.
קולנוע וטלוויזיה

לופון הופיעה בסרטי קולנוע רבים, בהם העד, הנהג של מיס דייזי, 1941 ועוד. היא שיתפה פעולה עם התסריטאי דייוויד מאמט בסרטים The Water Engine,‏ State and Main,‏ ו-Heist.‏ בשנת 2011, לופון השתתפה בסרט Union Square שכתבה וביימה זוכת פסטיבל סאנדנס ננסי סבוקה, ואשר הוקרן בהקרנת בכורה בפסטיבל הסרטים הבינלאומי בטורונטו; בסרט הופיעה לופון לצידם של כוכבים רבים, בהם מירה סורבינו, תמי בלנשרד, מייק דויל, מייקל ריספולי ודפני רובין-וגה.
לופון גילמה את דמותה של ליידי בירד ג'ונסון בסרט טלוויזיה בשם "LBJ: The Early Years" בשנת 1987.‏ היא שיחקה את ליבי תאצ'ר בדרמה הטלוויזיונית "Life Goes On", אשר שודרה ברשת ABC מ-1989 ועד 1993.‏ בשנות ה-90 הופיעה מספר פעמים בתפקיד שחקן אורח בסדרה "חוק וסדר", בתפקיד הסנגורית רות מילר. לופון הייתה מועמדת פעמיים לפרס אמי: על הופעתה בסרט טלוויזיה בשם "The Song Spinner" בשנת 1995‏, ועל הופעת אורח בסיטקום "פרייז'ר" בשנת 1998. הייתה לה הופעת אורח בתפקיד עצמה באותה השנה, בפרק של "סאטרדיי נייט לייב" בהנחיית קלסי גראמר.
בין תפקידיה של לופון בטלוויזיה: סטלה קופה בעונה האחרונה של סדרת HBO "אוז", שיצר בן-דודה טום פונטנה; בתפקיד עצמה, בפרק של "ויל וגרייס" מפברואר 2005; גב' ווינר, אמו של מארק סיינט ג'יימס (מייקל לורנזו אוריה) בסדרה "בטי" במרץ 2007; בתפקיד אמו של פרנק רוסיטנו (ג'ודה פרידלנדר) בסדרה "רוק 30"; בתפקיד עצמה בפרק סיום עונה 2 של "Glee".
לופון הופיעה ככוכבת-אורחת בפרק של הסדרה "Army Wives" ב-8 ביולי 2012. היא שבה לשתף פעולה עם כוכבת-אורחת אחרת בסדרה, קלי מרטין, בתפקיד אמה. בשנת 2013 לופון הופיעה במותחן הפעולה "פארקר".
בשנת 2013, לופון לוהקה לעונה השלישית של סדרת רשת FX "אימה אמריקאית" בתפקיד ג'ואן רמזי, אמא דתית עם עבר נסתר, והופיעה בתפקיד עצמה בעונה השלישית של הסדרה "בנות" ברשת HBO. בשנת 2015 היא הופיעה במספר פרקים של "פני דרדפול", סדרת אימה של שואוטיים בתפקיד מכשפה לבנה רגזנית וחזקה. היא שבה לתוכנית בשנת 2016, בתפקיד ד"ר סיוארד, מומחית למחלות נפש המסייעת לדמות אותה גילמה אווה גרין. סיוארד היא עיבוד של ג'ון סיוארד מספרו של ברם סטוקר "דרקולה", הטוענת שהיא צאצאית של ג'ואן קלייטון, הדמות אותה לופון גילמה בעונה השנייה של הסדרה. עוד בשנת 2016, לופון החלה להשתתף ב"סטיבן יוניברס" כמדבבת קולו של היהלום הצהוב. בשנת 2019 שיחקה בקומדיה הבריטית "חיים שלי" בכיכובה של אמיליה קלארק.
ספר זכרונות

לופון כתבה ספר זיכרונות, בו היא מספרת את קורות חייה, לרבות הקריירה שלה מהילדות ועד למועד סיום כתיבתו של הספר, אשר יצא לאור בספטמבר 2010. שם הספר, בפשטות, הוא: Patti LuPone: A Memoir ("פטי לופון: ספר זיכרונות"), שם שנבחר לאחר שזכה בתחרות שהיא ערכה לבחירת שם הספר, כך על פי לופון.
חיים פרטיים

לופון נישאה למתיו ג'ונסטון. הזוג התחתן על במת תיאטרון Vivian Beaumont Theater שבמרכז לינקולן, ב-12 בדצמבר 1988, לאחר שהושלמו צילומי סרט טלוויזיה אודות נשיא ארצות הברית לינדון ג'ונסון בשם LBJ: The Early Years, בו שימש ג'ונסטון כצלם. לזוג יש ילד אחד, ג'ושוע לוק ג'ונסטון (נולד ב-21 בנובמבר 1990), והמשפחה מתגוררת בקונטיקט ובדרום קרוליינה.
חיים פרטיים > אקטיביזם

באוקטובר 2023, לופון, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.